Document ID: 32004L0064

Direktiva Komisije 2004/64/ES
z dne 26. aprila 2004
o spremembi Direktive Komisije 2003/84/ES v zvezi z roki
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 91/414/EGS z dne 15. julija 1991 o dajanju fitofarmacevtskih sredstev v promet [1] in zlasti člena 6(1) Direktive,
ob upoštevanju naslednjega:
(1) Direktiva Komisije 2003/84/ES [2] spreminja Direktivo Sveta 91/414/EGS zaradi vključitve flurtamona, flufenaceta, jodosulfurona, dimetenamida-p, pikoksitrobina, fostiazata in siltiofama kot aktivnih snovi v Prilogo I k navedeni Direktivi.
(2) Po vključitvi nove aktivne snovi bi bilo treba državam članicam omogočiti primeren rok za izvajanje določb Direktive 91/414/EGS glede fitofarmacevtskih sredstev, ki vsebujejo to aktivno snov, in zlasti da ponovno pregledajo obstoječe začasne registracije ter jih skladno z določbami Direktive 91/141/EGS najpozneje do poteka tega roka spremenijo v stalne registracije, jih dopolnijo ali umaknejo.
(3) Roki za izvedbo, določeni v Direktivi 2003/84/EGS, niso v skladu z roki, ki so določeni za druge nove aktivne snovi. Za uskladitev pristopa za vse snovi na sedanji stopnji pregleda bi se bilo treba izogibati vseh občutnih razlik med roki, ki se uporabljajo za različne nove aktivne snovi.
(4) Zato je primerno, da se Direktiva 2003/84/ES ustrezno spremeni.
(5) Ukrepi, predvideni s to direktivo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO DIREKTIVO:
Člen 1
Člen 3 Direktive 2003/84/ES se spremeni:
Odstavek 2 se nadomesti z naslednjim:
"2. Za vsako registrirano fitofarmacevtsko sredstvo, ki vsebuje flurtamon, flufenacet, jodosulfuron, dimetenamid-p, pikoksitrobin, fostiazat ali siltiofam kot edino aktivno snov ali kot eno od več aktivnih snovi, ki so bile vse vključene v Prilogo I k Direktivi 91/414/EGS najpozneje do 31. decembra 2003, države članice ponovno ocenijo sredstvo v skladu z enotnimi načeli, določenimi v Prilogi VI k Direktivi 91/414/EGS, na podlagi dokumentacije, ki izpolnjuje zahteve Priloge III k navedeni direktivi. Države članice na podlagi te ocene določijo, ali sredstvo izpolnjuje pogoje iz člena 4(1)(b), (c), (d) in (e) Direktive 91/414/EGS.
Po tej določitvi ravnajo države članice na naslednji način:
(a) če sredstvo vsebuje flurtamon, flufenacet, jodosulfuron, dimetenamid-p, pikoksitrobin, fostiazat ali siltiofam kot edino aktivno snov, po potrebi spremenijo ali prekličejo registracije najpozneje do 30. junija 2005; ali
(b) če sredstvo vsebuje flurtamon, flufenacet, jodosulfuron, dimetenamid-p, pikoksitrobin, fostiazat ali siltiofam kot eno od več aktivnih snovi, po potrebi spremenijo ali prekličejo registracije do 30. junija 2005 ali do datuma, določenega za tako spremembo ali preklic v zadevni direktivi ali direktivah, s katerimi je vključena ustrezna snov ali snovi v Prilogo I k Direktivi 91/414/EGS, kateri koli datum je poznejši."
Člen 2
Ta direktiva začne veljati dvajseti dan po objavi v Uradnem listu Evropske unije.
Člen 3
Ta direktiva je naslovljena na države članice.
V Bruslju, 26. aprila 2004

Labels: 3
6